stanford-oval/wikipedia huggingface dataset:
עדנה מיי אוליבר
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1923 |  | Wife in Name Only | גברת דורנהאם | סרט אילם |
| 1923 |  | Three O'Clock in the Morning | הטי | סרט אילם |
| 1924 |  | Restless Wives | המזכירה של בנסון | סרט אילם |
| 1924 |  | Icebound | האנה | סרט אילם |
| 1924 | מנהטן | Manhattan | גברת טרייפס | סרט אילם |
| 1925 |  | The Lady Who Lied | גברת מקדי | סרט אילם |
| 1925 |  | The Lucky Devil | גברת מקדי | סרט אילם |
| 1925 |  | Lovers in Quarantine | אמליה פינסנט | סרט אילם |
| 1926 |  | The American Venus | גברת ניילס | סרט אילם |
| 1926 |  | Let's Get Married | ג'. ו. סמית' | סרט אילם |
| 1929 |  | The Saturday Night Kid | מיס סטיטר |  |
| 1930 |  | Half Shot at Sunrise | גברת מרשל |  |
| 1931 |  | Cimarron | גברת טרייסי וייאט |  |
| 1931 |  | Laugh and Get Rich | גברת שרה קרנסטון אוסטין |  |
| 1931 |  | Cracked Nuts | הדודה מיני ואן ורדן |  |
| 1931 |  | Newly Rich | בסי טייט |  |
| 1931 |  | Fanny Foley Herself | פאני פולי |  |
| 1932 | גבירותיי המושבעות | Ladies of the Jury | גברת ליווינגסטון בלדווין קריין |  |
| 1932 |  | Hold 'Em Jail | ויולט |  |
| 1932 | הכובשים | The Conquerors | מטילדה בלייק |  |
| 1932 |  | The Penguin Pool Murder | מיס הילדגארד מרתה וית'רס |  |
| 1933 |  | The Great Jasper | מאדאם טלמה |  |
| 1933 |  | It's Great to Be Alive | ד"ר פרודוול |  |
| 1933 | אן ויקרס | Ann Vickers | מלווינה וורמסר |  |
| 1933 |  | Meet the Baron | דין פרימרוז |  |
| 1933 |  | Only Yesterday | לאונה |  |
| 1933 | נשים קטנות | Little Women | הדודה מארץ' |  |
| 1933 | עליסה בארץ הפלאות | Alice in Wonderland | המלכה האדומה |  |
| 1934 |  | The Poor Rich | הארייט ספוטיסווד |  |
| 1934 |  | The Last Gentleman | אוגוסטה פריצ'רד |  |
| 1934 |  | Murder on the Blackboard | הילדגארד וית'רס |  |
| 1934 |  | We're Rich Again | מוד סטנלי |  |
| 1935 | דייוויד קופרפילד | David Copperfield | בטסי טרוטווד |  |
| 1935 |  | Murder on a Honeymoon | הילדגארד וית'רס |  |
| 1935 |  | No More Ladies | גברת פאני טאונסנד |  |
| 1935 | בין שתי ערים | A Tale of Two Cities | מיס פרוס |  |
| 1936 | רומיאו ויוליה | Romeo and Juliet | האומנת |  |
| 1937 |  | Parnell | הדודה בן ווד |  |
| 1937 |  | My Dear Miss Aldrich | גברת לו אתרטון |  |
| 1937 | רוזלי | Rosalie | מלכת רומנצה |  |
| 1938 | שלושה בגן עדן | Paradise for Three | גברת ג'וליה קונקל |  |
| 1938 |  | Little Miss Broadway | שרה ונדינג |  |
| 1939 | הסיפור על ורנון ואיירין קאסל | The Story of Vernon and Irene Castle | מגי סאטון |  |
| 1939 |  | Second Fiddle | הדודה פיבי |  |
| 1939 |  | Nurse Edith Cavell | הרוזנת דה מאבון |  |
| 1939 | תופי מוהוק | Drums Along the Mohawk | גברת מקלינר |  |
| 1940 | גאווה ודעה קדומה | Pride and Prejudice | ליידי קתרין דה ברג |  |
| 1941 | לידיה | Lydia | שרה מקמילן |  |
הערות שוליים

↑  Oh Boy at the Internet Broadway Database
↑  Cradle Snatchers at the Internet Broadway Database
↑  Show Boat (1927) at the Internet Broadway Database
↑  Show Boat (1932) at the Internet Broadway Database
| --- | --- |
בקרת זהויות :  NLI: 987008729094405171  BNE: XX1560193  BnF: cb14693684v (data)  GND: 140807586  ISNI: 0000 0000 7779 5754  LCCN: n86138549  SNAC: w6448cwp  SUDOC: 144144964  VIAF: 53179068   WorldCat (עם VIAF): 53179068
עזרא פינינברג

עזרא פינינברג (יידיש: עזרא פינינבערג; 1899 אומן - 1946 מוסקבה) היה משורר יהודי, כתב ביידיש, עברית ורוסית.
ביוגרפיה

פינינברג למד בחדר מתוקן בעל השקפה ציונית. את השירים הראשונים חיבר בעברית בהיותו בן 12, אבל יותר מאוחר עבר לחבר שירים ביידיש ורוסית. ב-1917 היה אחד המייסדים של סניף מפלגת הפועלים הציונית-סוציאליסטית באומן, אך ב-1919 עם רוב חבריו לסניף הצטרף למפלגה הקומוניסטית של אוקראינה. ב-1920 הוא עבר להתגורר בקייב, שם ערך כתב עת ספרותי ביידיש.
ב-1922 הוא פרסם קובץ שירים ראשון אָטעם (עברית: נשימה). ב-1925 פורסם קובץ הבא בשם לידער (עברית: שירים). הוא שימש בתור מזכירו של כתב העת היידי די רויטע וועלט שיצא לאור בחרקוב.
בזמן מלחמת העולם השנייה התנדב לצבא האדום. בשנת 1942 נפצע קשות בקרב ושוחרר מן השירות. נפטר ב-1946 כתוצאה מסיבוכי הפציעה.
אוסף על שמו בספרייה הלאומית.
הערות שוליים

↑  אוסף עזרא פינינברג (ARC. 4* 1991), באתר הספרייה הלאומית.
| --- | --- |
בקרת זהויות :  NLI: 987007430104605171  GND: 172571308  ISNI: 0000 0000 6694 8233  LCCN: n83138144  NTA: 338234047  SELIBR: 53339  VIAF: 53064416   WorldCat (עם VIAF): 53064416
עליית משה

|  מידע כללי |
| --- | --- |
 שפת המקור:  עברית
 תורגם לשפות:  יוונית קוינה, לטינית
 סוגה:  ספרות דתית, פסאודואפיגרפיה
 הוצאה
 מקום הוצאה:  ארץ ישראל
 תאריך הוצאה:  המאה ה-1 לספירה
 
עליית משה, אחד מן הספרים החיצוניים לתנ"ך, נכתב ככל הנראה בארץ ישראל במאה הראשונה, כמה עשרות שנים לפני חורבן בית המקדש השני. המקור, שנכתב ככל הנראה בעברית, לא השתמר. השתמרו רק קטעים ממנו בתרגום ללטינית.
הספר פורסם לראשונה בשנת 1861 מתוך כתב יד לטיני בן המאה השישית שנמצא בספרייה האמברוזיאנית שבמילאנו. החוקרים זיהו אותו כתרגום של הספר האבוד עליית משה, או צוואת משה הנזכר בכתבי יד של ההיסטוריון גלסיוס.
ספר עלית משה בתרגומו של אברהם כהנא. לחצו על התמונה לדפדוף בספר מעמוד 1
כתב היד, הקטוע בסופו, כולל נבואה פסאודואפיגרפית בשמו של משה רבנו, המדברת על מהלך ההיסטוריה הישראלית בדורות שיבואו אחריו ועד לתקופת בניו של הורדוס. נבואה זו ניתנת בתוך תיאור של התכוננות משה לפטירתו ומינוי יהושע בן נון כממלא מקומו.
על פי גלסיוס, מכיל חלקו האבוד של הספר קרוב לוודאי ויכוח בין השטן לבין רב המלאכים מיכאל. ויכוח זה נזכר גם בברית החדשה.
לקריאה נוספת

אברהם כהנא, עלית משה, ספרים החיצונים - חלק ראשון, תל אביב, תרצ"ז, עמ' 332–343.
א. ש. הרטום, צואת משה, בתוך: הספרים החיצונים, ספורי אגדה, כרך א, הוצאת יבנה תל אביב, עמ' 1–27 (ממוספר מחדש לאחר צוואות בני יעקב).
בארץ ובתפוצות בימי בית שני ובתקופת המשנה ספר זיכרון לאריה כשר עמוד 3 "מיהו Taxo הערכה מחדש של מוצא הספר "עליית משה""
עבד אל-מוטלב אבן האשם

| --- | --- |

 לידה:  480? אל-מדינה, ערב הסעודית 
 פטירה:  579 (בגיל 99 בערך) מכה, ערב הסעודית 
 מקום קבורה:  בית הקברות מועלאה 
 בן או בת זוג:  פאטמה בנת עמר  לובנה בת האג'ר  Nutayla bint Janab  Sumra bint Jundab  האלה בנת והייב  Mumanna'a bint 'Amr 
 
שייבה אל-חמד עבד אל-מוטלב אבן האשם בן עבד מנאף בן קוסיי (בערבית: شيبة الحمد عَبدُ المُطَّلِب بنُ هَاشِم بنُ عَبد مَنَاف بنُ قُصَي; 497 – 578) היה סבו של מוחמד, נביא האסלאם.
לידה

חרף העובדה שישנם היסטוריונים שגורסים כי עבד אל-מוטלב נולד בשנת 480, הדעה המקובלת והרווחת ביותר היא שהוא נולד בשנת 497, באל-מדינה, שנקראה בתקופתו "ית'רב".
משפחה > שושלת

עבד אל-מוטלב הוא שייבה אלחמד, בן האשם, בן עבד מנאף, בן קוסיי, בן כּלאב, בן מרה, בן כּעב, בן לואיי, בן ע'אלב, בן פהר, בן מאליק, בן אל-נדר, בן כּנאנה, בן ח'זימה, בן מדרכּה, בן איליאס, בן מדר, בן נזאר, בן מעד, בן עדנאן.
משפחה > אחים

לאבו מוטלב היה אח אחד ויחיד, והוא אסד בן האשם.
משפחה > נשים

היסטוריונים יודעים על שש נשים שהיו לעבד אל-מוטלב:
צפייה בנת ג'נדב בן חג'יר.
נתילה בנת ג'נאב בן כּליב.
פאטמה בנת עמר בן עאיד בן עמראן בן מח'זום אלקרשיה.
האלה בנת ווהיב בן עבד מנאפ בן זהרה בנ כּלאב אלקרשיה.
לובנא בנת האג'ר בן עבד מנאפ אלח'זאעיה
מומנעה בנת עמרו בן מאלק אלח'זאעיה.
משפחה > ילדים

לעבד אל-מוטלב היו ילדים רבים.
מצפייה היו לו את אל-חארת' ואת קות'ום
מנתילה היו לו את דראר ואת אל-עבאס.
מפאטמה היו לו את: אבו טאלב, עבד אללה, אל-זביר, עאתכּה, ברה, אמימה, ארווא, אום חכּים.
מהאלה היו לו את: אל-מקום, אל-מע'ירה, חמזה, צפייה.
מלובנא היה לו את אבו להב, אשר נזכר בסורת אל-מסד.
ממומנעה היה לו את מצעב.
מותו

עבד אל-מוטלב נפטר בשנת 578, בגיל 98, ונקבר במכה.
הערות שוליים

↑  ‘Abdul-Muttalib bin Hashim b. 497? d. 578? - Rodovid ID, id.rodovid.org
↑  Revolvy LLC, "Ancestors of Muhammad" folder on Revolvy.com, www.revolvy.com (באנגלית) (ארכיון)
| --- | --- |
בקרת זהויות :  NLI: 987007451119905171  GND: 1174616881  ISNI: 0000 0003 9009 9456  LCCN: nr93015342  NTA: 263468267  TDVİA: abdulmuttalib  VIAF: 283644619   WorldCat (עם VIAF): 283644619
סיר (נפת ג'נין)

| --- | --- |

 מדינה / טריטוריה:  הרשות הפלסטינית
 נפה:  ג'נין
 דת:  אסלאם
 קואורדינטות:  32°21′49″N 35°18′52″E﻿ / ﻿32.363611111111°N 35.314444444444°E﻿ / 32.363611111111; 35.314444444444 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) סיר(למפת צפון השומרון רגילה) סיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סיר  he tabBackground:;tabBorder:#aaa;defaultTab:0;
 
סיר (בערבית: صير, תעתיק מדויק: ציר) הוא כפר פלסטיני בנפת ג'נין כ-15 ק"מ דרומית לעיר ג'נין, בגובה כ-450 מטר מעל פני הים.
העירייה המאוחדת

בשנת 2011 הכפיפה הרשות הפלסטינית את המועצה המקומית לעירייה מאוחדת שכוללת גם את הכפרים: מיית'לון, סיריס, ג'דידה, מסיליה.
תושבי הכפר וכן תושבי הכפרים האחרים שבעירייה המאוחדת, אינם מרוצים מהניהול ודורשים מהרש"פ לבטל את האיחוד.
אוכלוסייה

| 0 | 1 | 2 |
| --- | --- | --- |
מפקדי אוכלוסין
| שנה | תושבים | הערות |
| 1870 | 150 |  |
| 1922 | 194 |  |
| 1931 | 233 |  |
| 1945 | 290 |  |
| 1961 | 470 |  |
| 1997 | 574 |  |
| 2006 | 769 |  |
| 2017 | 857 |  |
אוכלוסייה > משפחות הכפר

המשפחה הגדולה בכפר היא משפחת אל-אִרשיד - אחת המשפחות הפלסטיניות העתיקות, שמוצאה מתייחס למשפחת מקדאד בחורן.
היסטוריה

בכפר ובסביבתו נמצאו שברי חרס מהתקופה הפרסית המוקדמת והמאוחרת, הרומית והביזנטית.
כפר סיר מזוהה עם כפר זיר, המוזכר בכתובת רחוב מהמאה ה-6–7, ככפר יהודי באזור סבסטיה שמאוכלס ברובו על ידי לא-יהודים, ולכן ניתן להשתמש בתוצרת חקלאית שהתקבלה ממנו, ללא ההגבלות הרגילות שהוטלו במהלך שנות השמיטה, או צורך במעשר שני.
זרטל חשף במקום שרידי אחוזה צלבנית בשם Casale Syrorum, שזכויותיה אושרו בשנת 1165/1166 לספירה על ידי אמלריק מירושלים.
כפר סיר, כמו שאר האזור, נכבש על ידי האימפריה העות'מאנית בשנת 1517, ובמפקד 1596 זה היה חלק ממחוז משנה, תחת סנג'ק שכם. בכפר היו 31 בתי אב ו-4 רווקים, כולם מוסלמים. תושבי הכפר שילמו מס קבוע של 33.3% על כל התוצרת חקלאית, בסך של 7,832 אקצ'ה.
כמה מתושבי הכפר, בני משפחת ארשיד, השתתפו ולחמו במרד הערבי הגדול, חלק מהם נאסרו והיו כמה שנהרגו.
אתרים

בדרום הכפר נמצא מבנה הנקרא: קברו של "הנביא ד'יב", שנהגו לעלות אליו לרגל (ראה צילום).
אדמה, חקלאות ומים

בסטטיסטיקה של 1945 נמצא ששטח הכפר היה 12,499 דונם מתוכם, 1,908 דונם שימשו למטעים וגידולי שלחין, 6,045 דונם לדגנים, 10 דונם היו בנויים ו-4,536 דונם סווגו כ"בלתי ניתנים לעיבוד".
אישים מהכפר

על אף שהכפר אינו גדול, צמחו ממנו כמה אישים בולטים וביניהם:
ג'האד סלימאן ארשיד – טייס בחיל האוויר הירדני ולימים היה טייסו הפרטי של חוסיין, מלך ירדן, ממייסדי חברת התעופה "רויאל ג'ורדניאן" ונשא במגוון תפקידים בירדן ובאמירויות.
מאהר פריד ארשיד (ער') – שימש כנספח תקשורת ותיירות בשגרירות ירדן בביירות 1965–1971, חבר בית הנבחרים הירדני 1973–1987, ולאחר מכן, בין היתר: איש עסקים, ממייסדי האוניברסיטה הערבית האמריקאית בז'נבה 1995, יו"ר מועצת המנהלים של האוניברסיטה הערבית-אמריקאית – ג'נין (1995–2000), חבר הסנאט הירדני התשעה עשר 2001.
מוסטפא ד'יב ארשיד (ער') – עיתונאי, נציג בפרלמנט הירדני וחבר בבית הנבחרים הירדני עד 1967.
פריד מחמוד עבד א-רחים ארשיד – חבר בית הנבחרים הירדני וחבר הסנאט.
מוחמד מחמוד עבד א-רחים ארשיד – חבר בית הנבחרים הירדני (1963) והסנאט (1967 ו-1971).
לקריאה נוספת

بلادنا فلسطين (ארצנו - פלסטין) מאת: מוסטפא מוראד אל-דבאח, 1991, עמ' 141,142,143.
معجم العشائر الفلسطينية الحمايل والعشائر والعائلات والقبائل الفلسطينية وأعلام رجالاتها في الأدب والجهاد والسياسة - "השבטים הפלסטינים, החמולות, המשפחות והשבטים הפלסטינים, ואנשיהם הבולטים בספרות, בג'האד ובפוליטיקה, מאת מחמד מחמד חסן שרב, עמ' 1020, 1177, 1226.
תולדות הר שכם - אחסן אלנימר, חלק שלישי, עמ' 153,154,244.
הערות שוליים

↑  עיתון אל-חיאת אל-ג'דידה, יום ראשון 3-4-2012, גיליון 5867.
↑  Guérin, V., Description Géographique Historique et Archéologique de la Palestine (in French). Vol. 2: Samarie, pt. 1, Paris: L'Imprimerie Nationale, 1874, עמ' 353
↑  Röhricht, R., Regesta regni Hierosolymitani Additamentum (in Latin), Berlin: Libraria Academica Wageriana, 1904, עמ' 25
1 2 3  Palestine Remembered, صير - Sir - סיר, Palestine Remembered
↑  Government of Palestine, Department of Statistics, 1945, p. 17.http://users.cecs.anu.edu.au/~bdm/yabber/census/VSpages/VS1945_p17.jpg
↑  Projected Mid - Year Population for Jenin Governorate by Locality 2004 - 2006 Archived 2008-09-20 at the Wayback Machine Palestinian Central Bureau of Statistics
↑  Palestinian Central Bureau of Statistics, Census 2017, 2018, עמ' 66
1 2 3  Adam Zertal, The Manasseh Hill Country Survey. Volume 2, The Eastern Valleys and the Fringes of the Desert, Leiden: Brill, 2007, עמ' 105
↑  Dauphin, C. (1998). La Palestine byzantine, Peuplement et Populations. BAR International Series 726 (in French). Vol. III : Catalogue. Oxford: Archeopress.
↑  Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft
↑  Government of Palestine, Department of Statistics. Village Statistics, April, 1945. Quoted in Hadawi, 1970, pp. 55,99,149

https://www.palestineremembered.com/download/VillageStatistics/Table%20I/Jinin/Page-055.jpg
https://www.palestineremembered.com/download/VillageStatistics/Table%20II/Jinin/Page-099.jpghttps://www.palestineremembered.com/download/VillageStatistics/Table%20II/Jinin/Page-149.jpg
↑  הודעה על פטירתו וצילום שלו עם המלך חוסיין.
↑  "معالي السيد فريد ارشيد". مجلس الأعيان الأردني. אורכב מ-המקור ב-2020-01-30. נבדק ב-2021-03-22.
↑  معالي السيد فريد ارشيد | مجلس الأعيان, senate.jo
↑  "سعادة السيد محمد ارشيد". مجلس الأعيان الأردني. אורכב מ-המקור ב-4 במרץ 2021. נבדק ב-2021-03-04. {{cite web}}:  (עזרה)
דיוואן משפחת אל-אִרשיד, שנבנה על ידי אחמד אִרשיד בשנת 1136 (בלוח ההיג'רי, 1714 לספירה).
קבר "הנביא ד'יב" בכפר סיר
עדנה מדליה

עדנה מדליה (1937 – 26 בנובמבר 2006) הייתה אתלטית ומאמנת ישראלית, 5 פעמים אלופת ישראל, שיאנית ישראל, אלופת המכביה ושיאנית המכביה בהטלת כידון. היא אימנה את נבחרת ישראל למשחקים הפאראלימפיים במשך 20 שנה (רומא 1960 - ארנהם 1980).
מדליה הייתה לאתלטית הישראלית הראשונה שהטילה כידון מעבר ל-40 מטר, שיא שהחזיק מעמד במשך 12 שנים.
בשנת 2005 העניק איגוד האתלטיקה בישראל למדליה את התואר "עמיתת כבוד".
ביוגרפיה

מדליה נולדה בטבריה בת למרדכי וחנה. אביה, שרת כקצין משטרה בצפון הארץ ולכן היא התגוררה עם משפחתה בתחנת המשטרה בהר כנען. היא למדה בבית הספר ברובע היהודי בצפת ובהמשך במכון וינגייט. בעת השרות הצבאי היא שרתה בנח"ל. בסיום לימודי הוראת הספורט, החלה לעבוד בבית ספר בשכונת התקווה עם נוער במצוקה ובשעות אחר הצהרים אימנה את צעירי השכונה בהתנדבות. בנוסף, הייתה מסיעה בהתנדבות תלמידים לחוות הסוסים שניהל אביה בעבר הירקון.
ביוגרפיה > אלופת ישראל

באליפות ישראל באתלטיקה שנערכה בשנת 1953 זכתה מדליה במדליית זהב בהטלת כידון לראשונה בקריירה שלה.
ביוגרפיה > שיאנית ישראל

בתחרות שנערכה בכפר סבא ב–15 בינואר 1955 קבעה מדליה שיא ישראלי חדש של 33.96 מטר, שיפור לשיא הישראלי של רעיה ברונשטיין (33.95 מטר). ביוני אותה שנה היא שיפרה את שיאה והעמידה אותו על 36.65 מטר. שבוע לאחר מכן, באליפות ישראל באתלטיקה שנערכה בתל אביב היא זכתה במדליית זהב בהטלת כידון בתוצאה של 36.09 מטר, לפני גודהרד מהפועל כפר סבא (30.74 מטר) ורעיה ברונשטיין (28.63 מטר), שתיהן מהפועל כפר סבא.
ביוגרפיה > אלופת כינוס הפועל

בתחרויות האתלטיקה בכינוס הפועל השישי שנערכו בשנת 1956 זכתה מדליה במדליית זהב בהטלת כידון
בתחרות שנערכה בתל אביב בספטמבר אותה שנה קבעה מדליה בהטלת כידון שיא ישראלי חדש של 37.01 מטר. חודש לאחר מכן, בתחרות שנערכה בכפר סבא באוקטובר אותה שנה היא שיפרה את שיאה הישראלי בהטלת כידון והעמידה אותו על תוצאה של 37.25 מטר.
ביוגרפיה > אלופת המכביה

בתחרויות האתלטיקה במכביה החמישית שנערכו בספטמבר 1957 זכתה מדליה במדליית זהב בהטלת כידון בשיא ישראלי חדש ובשיא מכביה חדש של 40.93 מטר, שיפור לשיא המכביה של ליליאן קופלנד מארצות הברית שהושג במכביה השנייה. שיא ישראלי זה החזיק מעמד 12 שנים ונשבר על ידי קלרה פלום (44.68 מטר).
בתחרויות האתלטיקה של המכביה השישית שנערכו בספטמבר 1961 זכתה מדליה במדליית כסף בהטלת כידון בתוצאה של 36.97 מטר, אחרי אירין פילד מבריטניה (39.03 מטר) ולפני קרול קאופמן מארצות הברית (35.90 מטר).
בשנת 1965 יצאה מדליה עם משלחת ישראלית בראשות אל"ם דינה ורט, קצינת ח"ן ראשית בעבר, להקים שירות לאומי לנשים בחוף השנהב.
בשנות ה-70 שימשה עדנה כחברה פעילה בוועדת האתלטיקה הארצית (איגוד האתלטיקה כיום).
שיאים אישיים

הטלת כידון: 40.93 מטר (1957) שיא ישראל בעבר
הערות שוליים

↑  עדנה מדליה באתר חברה קדישא ת"א–יפו
↑  עמיתי כבוד - עדנה מדליה ז"ל, 2005
↑  נמשכת אליפות הפועל בכדורסל, דבר, 21 בינואר 1955
↑  אתלטיקה קלה שיא בכפר סבא, על המשמר, 16 בינואר 1955
↑  דבר הספורט, דבר, 12 ביוני 1955
↑  אליפות ישראל באתלטיקה קלה ריכזה משתתפים מעטים קושניר קפץ לרוחק - 7.04 מ', על המשמר, 19 ביוני 1955
↑  באליפות ישראל שנערכה ביום ו' ואתמול בת"א, דבר, 19 ביוני 1955
↑  מדליה הטילה כידון ל 37.01 מטרים, מעריב, 9 בספטמבר 1956
↑  מדליה הטילה כידון למרחק 37.25 מ', דבר, 28 באוקטובר 1956
↑  שיאים נהדרים ב"מכביה", הצופה, 18 בספטמבר 1957
↑  עדנה מדליה מוסרת לספורטאית קלרה פלום גביע אישי, דבר, 12 ביוני 1969
↑  יומן ה"מכביה", דבר, 1 בספטמבר 1961
עיטים טרופיים

| עיטים טרופיים |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: עופות
סדרה:: דורסי יום
משפחה:: נציים
קבוצה:: עיטים טרופיים
סוגים
 Harpia  Pithecophaga  Stephanoaetus  Harpyhaliaetus  Harpyopsis  Morphnus
עיטים טרופיים היא קבוצה שאינה מוגדרת מבחינה סיסטמטית. כלומר, אינה מהווה שבט, משפחה או תת-משפחה במיון עולם הטבע, אך יש למינים אלו מכנה משותף אשר בגללו קושרים אותם לקבוצה. הם כלולים יחד עם שאר העיט במשפחת הנציים. ככלל אלו סוגים בהם מין בודד לבד מהסוג עיט מצויץ, בו יש את המינים עקב שחור מצויץ (Harpyhaliaetus coronatus) ועיט הררי מצויץ (Harpyhaliaetus solitarius).
מאפיינים

אלה הם דורסים גדולים וחזקים, בין העיטים גודלם בינוני עד כביר (ההרפיה הדרום אמריקנית היא העיט השני בגודלו לאחר העיטם הענק). טפריהם מאונקלים, חדים וחזקים. מקורם ארוך או קצר ורב עוצמה. רבים מהם צדים טרף גדול מהם.
הם חיים, כפי ששמם מעיד, באזורים טרופים: אפריקה, גינאה החדשה ועוד.
מיון

להלן העיטים הטרופיים:
סוג ומין יחיד הרפיה (Harpia harpyja)
סוג ומין יחיד עיט פיליפיני (Pithecophaga jefferyi)
סוג עיט כתר (Stephanoaetus )
מין עיט כתר (Stephanoaetus coronatus)
מין עיט כתר מלגשי (Stephanoaetus mahery) - נכחד
סוג עיט מצויץ (Harpyhaliaetus ) - ככל הנראה שייך לסוג עקב שחור
מין עקב שחור מצוייץ (Harpyhaliaetus coronatus)
מין עקב שחור מתבודד (Harpyhaliaetus solitarius)
סוג ומין יחיד הרפיה ניו גינאית (Harpyopsis novaeguinea)
סוג ומין יחיד עיט גואני מצויץ (Morphnus guianensis)
גלריה

עקב שחור מצויץ
עקב שחור מתבודד
עיט כתר טורף גונון ירוק
הרפיה
עיט פיליפיני
הרפיה ניו גינאית
עיט גואני מצויץ אוכל נחש
הרפיה עפה ביער הגשם האמזוני
פאני (סרט, 1961)

| --- | --- |
כרזת הסרט
כרזת הסרט
 מבוסס על:  המחזה פאני של מרסל פניול
 בימוי:  ג'ושוע לוגאן 
 הופק בידי:  בן קדיש
 תסריט:  ג'וליוס אפשטיין 
 עריכה:  ויליאם ריינולדס
 שחקנים ראשיים:  הורסט בוכהולץ לסלי קארון שארל בואייה מוריס שבלייה
 מוזיקה:  הרולד רום 
 צילום:  ג'ק קארדיף 
 מדינה:  ארצות הברית
 חברת הפקה:  Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  28 ביוני 1961
 משך הקרנה:  133 דק' 
 שפת הסרט:  אנגלית 
 סוגה:  סרט דרמה 
 הכנסות:  4,500,000‏$
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פאני (באנגלית: Fanny) הוא סרט דרמה רומנטית משנת 1961 בבימויו של ג'ושוע לוגאן, עם הורסט בוכהולץ, לסלי קארון, שארל בואייה ומוריס שבלייה בתפקידים הראשיים.
התסריט נכתב על ידי יוליוס אפשטיין והוא מבוסס על המחזמר "פאני" של ג'ושוע לוגאן וסמואל ברמן משנת 1954 שהוא עיבוד לטרילוגית מרסיי של מרסל פניול הכוללת את המחזות "מריוס", "פאני" ו"סזאר".
"פאני" הופק לראשונה כסרט צרפתי ב-1931 עם תסריט של פניול. המחזמר הועלה בהצלחה ב-1954 בברודוויי ובאיסט אנד עם מוזיקה של הרולד רום. בסרט לא מופיעים השירים אלא רק המוזיקה של רום המשמשת כרקע לעלילה וזיכתה אותו במועמדות לפרס אוסקר ופרס גלובוס הזהב לפסקול המוזיקה המקורי הטוב ביותר. הסרט היה מועמד גם לפרס אוסקר לסרט הטוב ביותר, לבמאי הטוב ביותר, לשחקן הטוב ביותר (שארל בואייה) ולעריכה הטובה ביותר.
בואייה סירב בתחילה לתפקיד כי לא רצה להופיע מדובב בשירה. הוא הסכים רק לאחר שהוחלט להוריד את השירים מהפקה זו.
ב-2013 הופק הסרט הצרפתי "פאני" בבימויו של דניאל אוטיי שגם כתב את התסריט ומשתתף בו בתפקיד סזאר.
הסרט צולם במרסיי ומופיעים בו האתרים הידועים של העיר כמו הנמל העתיק ובזיליקת "נוטרדאם גארדה" המשקיפה על העיר מגבוה.
תקציר העלילה

סזאר (שארל בואייה) הוא בעל באר ליד הנמל העתיק של מרסיי. הוא אלמן ובנו מריוס (הורסט בוכהולץ) עוזר לו בבאר.
למריוס בן ה-19 יש חברת ילדות בשם פאני (לסלי קארון) בת 18 המאוהבת בו ורוצה להתחתן איתו אך מריוס דוחה אותה. הוא חולם לצאת מאווירת המקום המחניקה אותו, לעלות על ספינת מחקר ולהגיע למקומות בעולם עליהם קרא בספרים. פאני עוזרת לאמה אונורין (ג'ורג'ט אניס) למכור דגים בדוכן שיש להם בנמל.
אחד ממבקרי הבאר של סזאר הוא הסוחר העשיר פאניס (מוריס שבלייה). הוא אלמן זקן ללא ילדים ורוצה להתחתן עם פאני. הוא מתחיל לחזר אחריה לזעמו של מריוס ורומז לאונורין שברצונו לדבר אתה. היא חושבת שהוא רוצה להציע לה נישואין ומאוכזבת כשהוא מודיע לה שרצונו הוא בפאני אך מיד מתאוששת ומסכימה כשהוא מוסיף ואומר שיש לו רכוש ששווה 600.000 פרנק.
מריוס נפגש עם פאני ומודיע לה על רצונו לעזוב. הם מתנים אהבה בביתה של פאני אבל אונורין מגלה זו ודורשת ממריוס שיתחתן עם פאני למנוע בושה. מריוס מסכים מחוסר ברירה אבל בלילה חומק מחדרו ועולה על הספינה.
פאני מגלה שהיא בהריון ממריוס ומסכימה מחוסר ברירה להינשא לפאניס. לבן שנולד הוא קורא סזאריו לכבוד סזאר ובשמחה הוא מוסיף לכתובת על בית המסחר שלו: "פאניס ובנו".
כעבור שנה חוזר מריוס ומגלה שיש לו בן. הוא נפגש עם פאני ומשכנע אותה לעזוב אתו. מתפתח עימות בינו לבן פאניס וסזאר. פאניס מסכים שפאני תעזוב עם מריוס אבל הילד יישאר אתו. לבסוף מוותר מריוס ועוזב.
כעבור עשר שנים חוגג פאניס את יום הולדתו של סזאריו. הילד משוטט בנמל העתיק וידיד של מריוס המכונה "האדמירל" משכנע אותו לרדת לסירתו ושט איתו לחלק אחר של העיר בו עובד מריוס במוסך ומריוס רואה לראשונה את בנו. כאשר שומע פאניס שסזאריו נעלם הוא מתעלף ונופל למשכב. בינתיים מגלה אותם פאני ומשכנעת את מריוס לבוא אתם לפאניס הגוסס. מריוס מודיע לפאני כי ברצונו לנסוע לארצות הברית. בינתיים הוא קופץ בשמחה עם סזאריו על הטרמפולינה. פאניס מתבונן בהם ומכתיב לסזאר מכתב בו הוא מבקש ממריוס לשאת את פאני לאחר מותו אבל בתנאי שסזאריו ימשיך לשאת את שם המשפחה פאניס.
ספנודיסקוס

| ספנודיסקוס |
| --- | --- |

תקופה
קרטיקון עליון, 83.5–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Ammonitida
תת־סדרה:: Ammonitina
משפחה:: Sphenodiscidae
סוג:: ספנודיסקוס
מינים
 S. lobatus  S. lenticularis  S. pleurisepta  S. brasiliensis  S. binkhorsti  S. intermedius  S. aberrans  S. parahybensis  S. prepleurisepta  S. ubaghsi  S. siva
שם מדעי
 Sphenodiscus

ספנודיסקוס (שם מדעי: Sphenodiscus; מילולית: "צלחת בעלת טריז") הוא סוג של רכיכה נכחדת מקבוצת האמוניטים אשר התקיימה בים במשך הקרטיקון העליון שלפני 83.5 עד 66 מיליון שנה מזמננו, עד להכחדת הקרטיקון הגדולה (ולדעת מספר חוקרים אף לפני 64 מיליון שנה מזמננו, כבר במשך הפלאוקן, מה שאומר ששרד את ההכחדה). סוג זה תואר ב-1871 בידי פילדינג בראדפורד מיק (אנ').
המאובנים של קונכייה זו ידועים בעיקר מאמריקה הצפונית באזור של הים הפנימי המערבי הקדום שבקרוליינה הצפונית והדרומית, דקוטה הצפונית והדרומית, מרילנד, ניו ג'רזי ומקסיקו. מאובנים נוספים התגלו באזורים נוספים כמו טרינידד, ברזיל, הולנד, הודו וניגריה.
קונכיית היצור הייתה עגולה ובעלת פיתולים חופפים עם "טבור" קטן במרכז, בעוד החלק העליון נטה בחדות. החלק החיצוני היה לרוב חלק אך לעיתים כוסה בגבשושיות קטנות. החלל הפנימי היה מסועף והיה מלא בגז, מה שנתן לקונכייה לצוף ולשמש כהנעה סילונית. יצור זה בחייו היה בעל זרועות יונקות, איתם תפס טרף קטן. בתורו הוא נטרף בידי דגים וזוחלים ימיים כמו מוזאזאוריים שונים.
הערות שוליים

↑  Allmon, W. D.; Knight, J. L. (1993). "Paleoecological significance of a turritelline gastropod-dominated assemblage in the Cretaceous of South Carolina". Journal of Paleontology. 67 (3): 355–360. doi:10.1017/S0022336000036830.
סם ג'ונס השלישי

| --- | --- |
אין תמונה חופשית
 לידה:  29 באפריל 1983 (בן 41) בוסטון, מסצ'וסטס
 מדינה:  ארצות הברית
 תקופת הפעילות:  מ-2001 
 עיסוק:  שחקן טלוויזיה, שחקן קולנוע
 פרופיל ב-IMDb
 
סמואל ל. ג'ונס השלישי (באנגלית: Samuel L. Jones III; נולד ב-29 באפריל 1983 בבוסטון שבמסצ'וסטס) הוא שחקן קולנוע וטלוויזיה אמריקאי.
ביוגרפיה

סם נולד בבוסטון, מסצ'וסטס.
פלילים

ב-2010 ג'ונס נתפס בתרגיל עוקץ של המנהל לאכיפת סמים והורשע באחזקת סמים עם כוונה לסחור בהם. נגזרו עליו שנת מאסר ושלוש שנים על תנאי. הוא שוחרר אחרי 10 חודשים.